CELEX: 52009XX1117(03)
Language: mt
Date: 2009-10-05 00:00:00
Title: Deċiżjoni Nru 777 tal- 5 ta’ Ottubru 2009 dwar il-ftuħ tal-proċedura għall-għoti ta' awtorizzazzjoni għat-tiftix u l-esplorazzjoni taż-żejt u l-gass naturali – riżorsi naturali ta' taħt l-art kif imfisser fl-Artikolu 2(1)(3) tal-Att dwar ir-Riżorsi Naturali ta' Taħt l-Art, fil-Blokk 1-18 Trakiya , li jinsab fil-Provinċja ta' Haskovo, u li tħabbar li l-awtorizzazzjoni se tingħata abbażi ta' proċedura ta' sejħa kompetittiva għall-offerti

17.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 276/41
            
         
      DEĊIŻJONI Nru 777
   tal-5 ta’ Ottubru 2009
   dwar il-ftuħ tal-proċedura għall-għoti ta' awtorizzazzjoni għat-tiftix u l-esplorazzjoni taż-żejt u l-gass naturali – riżorsi naturali ta' taħt l-art kif imfisser fl-Artikolu 2(1)(3) tal-Att dwar ir-Riżorsi Naturali ta' Taħt l-Art, fil-Blokk 1-18 “Trakiya”, li jinsab fil-Provinċja ta' Haskovo, u li tħabbar li l-awtorizzazzjoni se tingħata abbażi ta' proċedura ta' sejħa kompetittiva għall-offerti
   2009/C 276/09
   IR-REPUBBLIKA TAL-BULGARIJA
   IL-KUNSILL TAL-MINISTRI
   Skont l-Artikolu 5(2), l-Artikolu 42(1)(1) u l-Artikolu 44(3) tal-Att dwar ir-Riżorsi Naturali ta' Taħt l-Art, u b’kunsiderazzjoni tal-Artikolu 4(2)(16) u t-Taqsima 1(24a) tad-Dispożizzjoni Addizzjonali tal-Att tal-Enerġija
   IL-KUNSILL TAL-MINISTRI IDDEĊIEDA KIF ĠEJ:
   
               1.
            
            
               Għandha tinfetaħ proċedura għall-għoti tal-awtorizzazzjoni għat-tiftix u l-esplorazzjoni taż-żejt mhux raffinat u l-gass naturali fil-Blokk 1-18 “Trakiya”, li għandu arja tal-wiċċ ta' 940,12 km2 u koordinati 1 sa 10 kif imsemmi fl-Anness.
            
         
               2.
            
            
               L-awtorizzazzjoni msemmija fil-punt 1 għandha tingħata abbażi ta' proċedura ta' sejħa kompetittiva għall-offerti.
            
         
               3.
            
            
               Il-perjodu ta' awtorizzazzjoni għat-tiftix u l-esplorazzjoni għandu jkun iffissat għal ħames snin mid-data li fiha l-ftehim tat-tiftix u l-esplorazzjoni jidħol fis-seħħ, bi dritt li jiġi estiż dan il-perjodu skont l-Artikolu 31(3) tal-Att dwar ir-Riżorsi Naturali ta' Taħt l-Art.
            
         
               4.
            
            
               Il-proċedura ta' sejħa kompetittiva għall-offerti li tiddeċiedi min jingħata l-awtorizzazzjoni msemmija fil-punt 1 għandha ssir fil-150 jum mid-data tal-pubblikazzjoni ta' din id-Deċiżjoni f’Il-Ġurnal Uffiċjali tal-Unjoni Ewropea, fil-bini tal-Ministeru għall-Ekonomija, l-Enerġija u t-Turiżmu fl-indirizz li ġej: ul. Triaditsa 8, Sofia.
            
         
               5.
            
            
               Iż-żmien għax-xiri tal-fajl tas-sejħiet għall-offerti jagħlaq fil-17:00 fil-120 jum mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               6.
            
            
               Iż-żmien sakemm wieħed jista' jibgħat l-applikazzjonijiet biex jieħu sehem fil-proċedura kompetittiva tas-sejħiet għall-offerti jagħlaq fil-17:00 fil-130 jum mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               7.
            
            
               Iż-żmien sakemm wieħed jista' jibgħat l-offerti skont il-fajl tas-sejħiet għall-offerti jagħlaq fil-17:00 fil-144 jum mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               8.
            
            
               Mhuwiex obbligatorju li l-kandidati jkunu preżenti waqt il-proċedura kompettitiva tas-sejħiet għall-offerti.
            
         
               9.
            
            
               Il-prezz tal-fajl tas-sejħiet tal-offerti għandu jkun iffissat għal BGNL 500. Il-fajl tas-sejħiet tal-offerti għandu jinxtara mill-Kamra Nru 802 fil-Ministeru għall-Ekonomija, l-Enerġija u t-Turiżmu fl-indirizz li ġej: ul. Triaditsa 8, Sofia, fil-perjodu ta' żmien speċifikat fil-punt 5.
            
         
               10.
            
            
               Il-parteċipanti li jixtiequ jieħdu sehem fil-proċedura kompetittiva għas-sejħa tal-offerti għandhom ikunu konformi mar-rekwiżiti tal-Artikolu 23(1) tal-Att dwar ir-Riżorsi Naturali ta’ Taħt l-Art.
            
         
               11.
            
            
               L-offerenti għandhom ikunu evalwati abbażi tal-programmi ta’ ħidma proposti, ir-riżorsi ddedikati lill-ħarsien ambjentali u lit-taħriġ, il-bonusijiet, kif ukoll skont il-kapaċitajiet maniġerjali u finanzjarji tagħhom, kif inhu speċifikat fil-fajl tas-sejħiet għall-offerti.
            
         
               12.
            
            
               Id-depożitu għall-parteċipazzjoni fil-proċedura kompetittiva għas-sejħiet tal-offerti għandu jkun iffissat għal BGN 10 000, li jkun pagabbli fil-perjodu ta' żmien speċifikat fil-punt 6 fil-kont bankarju tal-Ministeru għall-Ekonomija, l-Enerġija u t-Turiżmu li hu indikat fil-fajl tas-sejħiet għall-offerti.
            
         
               13.
            
            
               L-applikanti li ma jiġux aċċettati fil-proċedura kompetittiva għas-sejħiet tal-offerti għandhom jingħataw il-flus li jkunu ddepożitaw lura fi żmien 14-il jum wara li jkunu nfurmati li ma ġewx aċċettati.
            
         
               14.
            
            
               Id-depożitu li jkun tefa’ l-offerent li jintgħażel jintilef u d-depożiti tal-offerenti l-oħra għandhom jingħataw lura fi żmien 14-il jum mill-pubblikazzjoni ta' din id-deċiżjoni għall-għoti tal-awtorizzazzjoni għat-tiftix u l-esplorazzjoni fil-Gazzetta tal-Istat tal-Kunsill tal-Ministri.
            
         
               15.
            
            
               L-applikazzjonijiet sabiex wieħed jieħu sehem fil-proċedura kompetittiva tas-sejħiet għall-offerti u l-offerti skont il-proċedura kompetittiva tas-sejħiet għall-offerti għandhom jintbagħtu lill-Ministeru għall-Ekonomija, l-Enerġija u t-Turiżmu fl-indirizz li ġej: ul. Triaditsa 8, Sofia, bil-Bulgaru, skont ir-rekwiżiti tal-Artikolu 46 tal-Att dwar ir-Riżorsi Naturali ta’ Taħt l-Art.
            
         
               16.
            
            
               L-offerti għandhom jissodisfaw ir-rekwiżiti u l-kondizzjonijiet li jidhru fil-fajl tas-sejħiet tal-offerti.
            
         
               17.
            
            
               Il-proċedura kompetittiva tas-sejħiet għall-offerti għandha titwettaq f'każ li applikant wieħed biss jiġi aċċettat biex jieħu sehem fiha.
            
         
               18.
            
            
               Il-Ministeru għall-Ekonomija, l-Enerġija u t-Turiżmu:
            
         
               18.1.
            
            
               għandu jibgħat din id-Deċiżjoni biex tiġi ppubblikata f'Il-Ġurnal Uffiċjali tal-Unjoni Ewropea u fil-Gazzetta tal-Istat, u fuq is-sit tal-internet tal-Kunsill tal-Ministri;
            
         
               18.2.
            
            
               għandu jorganizza l-andament tal-proċedura kompetittiva għas-sejħa tal-offerti.
            
         
               19.
            
            
               L-appelli kontra din id-Deċiżjoni jistgħu jiġu indirizzati lill-Qorti Amministrattiva Suprema fi żmien 14-il jum mill-pubblikazzjoni tagħha f’Il-Ġurnal Uffiċjali tal-Unjoni Ewropea.
            
         
      
         
            Il-Prim Ministru
         
         Boyko BORISOV
         
      
      
         
            Is-Segretarju Ġenerali tal-Kunsill tal-Ministri
         
         Rosen ZHELYAZKOV
         
      
      
         Kopja awtentika,
         
            Id-direttur tal-Kabinett tal-Prim Ministru
         
         Veselin DAKOV
         
      
   
   
      ANNESS
      
         LISTA TA' KOORDINATI
      
      Koordinati ġeografiċi (Sistema tal-Koordinati fl-1950) tal-Blokk 1-18 “Trakiya”:
      
                  1.
               
               
                  41° 50′ 34,275″ N
               
               
                  25° 42′ 41,441″ E
               
            
                  2.
               
               
                  41° 50′ 45,014″ N
               
               
                  26° 00′ 44,523″ E
               
            
                  3.
               
               
                  41° 52′ 55,884″ N
               
               
                  26° 00′ 42,506″ E
               
            
                  4.
               
               
                  41° 53′ 06,026″ N
               
               
                  26° 22′ 23,117″ E
               
            
                  5.
               
               
                  41° 49′ 17,984″ N
               
               
                  26° 22′ 24,265″ E
               
            mal-fruntiera mat-Turkija u l-Greċja:
      
                  6.
               
               
                  41° 39′ 31,125″ N
               
               
                  26° 04′ 10,596″ E
               
            
                  7.
               
               
                  41° 39′ 23,120″ N
               
               
                  25° 49′ 25,406″ E
               
            
                  8.
               
               
                  41° 46′ 21,391″ N
               
               
                  25° 49′ 17,766″ E
               
            
                  9.
               
               
                  41° 46′ 18,068″ N
               
               
                  25° 42′ 36,679″ E
               
            
                  10.
               
               
                  41° 50′ 34,275″ N
               
               
                  25° 42′ 41,441″ E